
Здравейте! Имам намерение доброволно да напусна текущата си работа, но да не започвам работа веднага и да си взема няколко месеца почивка. Имам въпрос относно осигуровките и най-вече за тези при майчиноство. 


Губя ли правото си на обезщетение при майчинство, ако не съм с активен трудов договор?  

Знам, че можеш и сам да си ги плащаш и че трябва да се регситрирам като самоосигуряващо лице – правилно ли е това?  

Обезщетението при бременост знам че се базира на осигурителния доход за последните 24 месеца – това значи че ако се регистрирам като самоосигуряващо лице на определен осигурителен доход той също ще се вземе в калкуацията заедно с текущата ми работа?


 

Обезщетение при майчинство
==========================

 

Здравейте, г-н Райков,


когато се касае за самоосигуряващо се лице – осигуровките за майчинство следва да са внесени, а когато лицето е на трудов договор – осигуровките може да са дължими или внесени, тъй като внасянето им зависи от работодателя.


Поздрави,  

адв. Николина Митова  

тел. 0898 303092




Здравейте, г-н Райков,  

във форума многократно е поставян въпросът за право на обезщетения за майчинство. Условията са следните –  

За придобиване право на парични обезщетения при бременност и раждане, отглеждане на дете до 2-годишна възраст и при осиновяване на дете до 5-годишна възраст е необходимо да са изпълнени следните условия:  

 – към началото на отпуска лицата да са осигурени за общо заболяване и майчинство;  

 – да имат най-малко 12 месеца осигурителен стаж като осигурени за общо заболяване и майчинство. Дванадесетмесечният осигурителен стаж може да е прекъснат или непрекъснат и не е задължително да е положен непосредствено преди излизането в отпуск за бременност и раждане или при един и същ работодател;  

 – да им е разрешен съответният вид отпуск.  

Дневното парично обезщетение при бременност и раждане се определя в размер 90 на сто от среднодневното брутно трудово възнаграждение или среднодневния осигурителен доход, върху който са внесени или дължими осигурителни вноски, а за самоосигуряващите се лица – внесени осигурителни вноски за общо заболяване и майчинство за периода от 24 календарни месеца, предхождащи месеца на началото на отпуска поради бременност и раждане.  

Поздрави,  

адв. Николина Митова  

тел. 0898 303092


